UNIUNEA PROFESIILOR LIBERALE DIN ROMÂNIA

INFORMARE

cu privire la acțiuni desfășurate în ultima perioadă de profesiile liberale

din Uniunea Europeană

**1. Seminar organizat în Belgia pe tema Dialogului social pentru o dezvoltare durabilă în ceea ce privește practicile profesionale europene**

Recent, Consiliul European al Profesiilor Liberale-CEPLIS împreună cu Uniunea Națională a Profesiilor Liberale și Intelectuale din Belgia-UNPLIB au organizat o Conferință cu reprezentanții asociațiilor de profesii liberale din Belgia pe tema dezvoltării durabile a dialogului social în domeniul profesiilor liberale.

Evenimentul constituie o parte a proiectului european privind dialogul social în sectorul profesiilor liberale condus de către Confederația Profesiilor Liberale din Italia-Confprofessioni, la organizarea căruia și-a adus o contribuție importantă Uniunea Națională a Profesiilor Liberale și Intelectuale din Belgia-UNPLIB.

În cadrul Conferinței au avut intervenții următorii:

-ANNA DI DOMENICANTONIO, managerul proiectului și analist politic în cadrul Confprofessioni, care a prezentat metodologia ce se aplică acestui proiect care a fost demarat în anul 2018. Rezultatele înregistrate în derularea proiectului, vor fi prezentate în cadrul unui eveniment important organizat de Confprofessioni către finele anului 2019 și care vor evidenția posibilitățile care vor pune bazele unei dezvoltări durabile a dialogului social european.

-Avocat ERIC THIRY, Președintele Uniunii Mondiale a Profesiilor Liberale-UMPL și membru al Biroului Executiv al Consiliului European al Profesiilor Liberale-CEPLIS a relevat impactul digitalizării în domeniul profesiilor liberale și a prezentat principalele aspecte ale acesteia care trebuie să fie avute în vedere de către membrii profesiilor liberale în activitatea lor. Totodată, Avocat ERIC THIRY a subliniat faptul că inovația va fi un factor tot mai prezent în munca de zi cu zi a profesioniștilor liberali în condițiile în care etica și valorile comune ale profesiilor liberale pot contribui la stabilirea unui cadru de reglementare în acord cu nevoile societății în materie de tehnologie dar, de asemenea, și cu criteriile etice care sunt indispensabile.

**2. Agenda instituțiilor europene după alegerile europarlamentare de la sfârșitul lunii mai 2019**

**Posturi care trebuie ocupate:**

* **În jurul datei de 1 noiembrie 2019**

a) Președintele Comisiei Europene

b) Înaltul reprezentant al Uniunii pentru Afaceri Externe și Politica de Securitate

c) Președintele Băncii Centrale Europene.

 - **În jurul datei de 1 decembrie 2019**

d) Președintele Consiliului European

**Calendarul Parlamentului European**

* **Iunie 2019**

Consultări dintre Grupurile politice din Parlamentul European privind posturile de Președinte al Comisiei Europene și Înaltul Reprezentant al Uniunii pentru Afaceri Europene și Politica de Securitate.

* **20-21 iunie 2019**

Decizia Consiliului European cu privire la nominalizarea noului Președinte al Comisiei Europene și Înaltului Reprezentant al Uniunii pentru Afaceri Externe și Politica de Securitate.

* **Iulie 2019**

Parlamentul European votează persoana nominalizată pentru funcția de Președinte al Comisiei Europene

* **Următoarele luni din 2019**

Audierea persoanelor desemnate pentru funcția de Comisar European de către Parlamentul European.

Votarea de către Parlamentul European a Comisarilor Europeni ca un colegiu în sensul că nu se dă votul pentru fiecare Comisar în parte ci pentru toți comisarii odată.

* **1 noiembrie 2019**

Noul Președinte al Comisiei Europene își începe activitatea.

**Agenda Consiliului European**

**-iunie -**Consultări între șefii de stat și de guvern din Uniunea Europeană cu privire la posturile de Președinte al Comisiei Europene și al Înaltului Reprezentant al Uniunii pentru Afaceri Externe și Politica de Securitate.

* **20-21 iunie 2019**

Decizia Consiliului European cu privire la numele noului Președinte al Comisiei Europene și al Înaltului Reprezentant al Uniunii pentru Afaceri Externe și Politica de Securitate.

**-iulie 2019**

Parlamentul European votează persoana nominalizată pentru funcția de Președinte al Comisiei Europene

**-iulie-septembrie 2019**

Discuții cu privire la persoanele nominalizate pentru funcția de Președinte al Consiliului European și de Președinte al Băncii Centrale Europene.

* **1 decembrie 2019**

Noul Președinte al Consiliului European își începe activitatea.

**3. Declarația Consiliului European al Camerelor Inginerilor cu privire la**

**procedura de infringement declanșată de către Comisia Europeană împotriva Asociației Arhitecților și Inginerilor din Germania pe tema tarifelor minime și maxime obligatorii pentru arhitecți și ingineri**

În iunie 2015, Comisia Europeană a lansat o procedură de infringement împotriva Germaniei pe motiv că tarifele minime obligatorii pentru arhitecți și ingineri ar viola chipurile Directiva Servicii pe Piața Internă prin împiedicarea profesioniștilor liberali din alte state membre să se stabilească și să furnizeze servicii, în mod liber, în Germania. În data de 28 februarie 2019, Avocatul General al Curții Europene de Justiție MACIEJ SZPUNAR a prezentat opinia sa conform căreia tarifele minime și maxime sunt nelegale. Aceste tarife ar împiedica desfășurarea activităților transfrontaliere deoarece companiile inginerilor și arhitecților nu ar intra pe piață și nu ar stabili propriile lor prețuri. Mai mult, Avocatul General a pretins că Germania nu a demonstrat că taxele stabilite, în mod independent, pentru arhitecți și ingineri ar fi potrivite și necesare pentru asigurarea calității și protecția consumatorului. Totuși, el a propus ca instanța europeană să susțină decizia Comisiei Europene.

Conducerea asociațiilor arhitecților și inginerilor împreună cu Guvernul Federal german au susținut cu tărie necesitatea menținerii tarifelor minime și maxime și a emis câteva opinii lămuritoare. Toate studiile elaborate în acest context, au demonstrat că nu există nici o dovadă care să sugereze că activitățile transfrontaliere ar fi afectate în mod negativ de prezența tarifelor.

Din contră, calitatea nu poate fi garantată acolo unde există prețuri de dumping pentru serviciile furnizate de către arhitecți și ingineri. Mai mult, cea mai avantajoasă ofertă din punct de vedere economic, mai degrabă decât prețul cel mai mic, a fost recunoscută ca fiind un principiu al ultimei versiuni a Directivei privind Achizițiile Publice. Totuși, Consiliul European al Camerelor Inginerilor a găsit că este de neînțeles faptul că Avocatul General nu a urmat argumentele convingătoare ale guvernului german.

Consiliul European al Camerelor Inginerilor este, în mod ferm, convins că tarifele minime și maxime servesc interesului comun prin:

* Protejarea drepturilor clienților prin transparența taxelor și serviciilor conexe pentru orice cetățean, cu siguranță prin costuri fixe, competiție bazată pe calitate decât pe preț, calitate înaltă și rezultate pozitive la care se adaugă riscuri mai puține, printre alte beneficii;
* Sprijinirea activităților transfrontaliere prin punerea la dispoziție a unor descrieri ajutătoare a serviciilor și a ghidurilor privind furnizarea acestor servicii. Abilitățile insuficiente de limbă și de cunoaștere a reglementărilor de bază sau relocarea problemelor sunt principalele motive pentru deplasarea într-o altă țară;
* Asigurarea că instanțele de judecată au o bază pentru a pronunța o sentință judecătorească în timpul litigiului, în timp ce autoritățile publice dispun de puncte de referință care pot fi folosite atunci când ele schițează bugetele pentru lucrările publice.

Consiliul European al Camerelor Inginerilor consideră că tarifele minime și maxime ale arhitecților și inginerilor nu constituie un obstacol pentru stabilirea într-o altă țară și furnizarea de servicii arhitecturale și inginerești în Europa și că desființarea grilei de onorarii în statele membre nu a condus la creșterea numărului de profesioniști liberali în alte state în trecut.

**4. Alegerile noului Birou Executiv al Uniunii Naționale a Profesiilor Liberale din Franța-UNAPL**

Cu ocazia Adunării Generale din acest an, Uniunea Națională a Profesiilor Liberale din Franța-UNAPL, care reunește un număr de 67 asociații de profesii liberale a ales un nou Președinte și un nou Birou Executiv.

În funcția de Președinte a fost ales MICHEL PICON, agent de asigurări, care-l înlocuiește pe predecesorul său MICHEL CHASSANG ce a deținut această funcție timp de două mandate.

MICHEL CHASSANG este în prezent membru al Consiliului Economic, Social și al Mediului Înconjurător din Franța unde conduce grupul profesiilor liberale.

Totodată, MICHEL CHASSANG a fost ales în calitate de Președinte de Onoare al UNAPL.

Actualul Președinte, MICHEL PICON a îndeplinit anterior o serie de funcții printre care menționăm: membru al Biroului Executiv al UNAPL; Președinte adjunct al Federației Asociațiilor de Agenți de Asigurare Generali; membru al Biroului Național al UNAPL unde a condus Comitetul Economic și al Afacerilor Fiscale; Vicepreședinte al UNAPL.

Prioritățile noului Biroul Executiv al Uniunii Naționale a Profesiilor Liberale din Franța sunt următoarele:

a) Desfășurarea planului strategic al Uniunii care-și propune, printre altele:

- restructurarea organizațiilor spre o singură organizație a profesiilor liberale;

- reprezentativitatea angajaților: o mai bună recunoaștere a întreprinderilor foarte mici;

- reforma pensiilor: prezervarea intereselor profesiilor liberale.

b) O taxare rezonabilă și corectă.

c) Sprijin pentru transformarea digitală a activităților liberale.

d) O atitudine proactivă față de problemele europene.

5**. Întâlnire între reprezentanții Consiliului European al Profesiilor Liberale-CEPLIS și cei ai Direcției Generale pentru Creștere din cadrul Comisiei Europene pe tema direcțiilor de acțiune ale profesiilor liberale europene după alegerile europarlamentare și numirea noului Colegiu al Comisarilor**

Recent, la sediul Comisiei Europene a avut loc o întâlnire între Dr. THEODOROS KOUTROUBAS, Directorul General al Consiliului European al Profesiilor Liberale-CEPLIS și HUBERT GAMBS, Directorul Direcției Generale pentru Creștere din cadrul Comisiei Europene care se ocupă de modernizarea Pieței Unice, însoțit de 4 membri ai echipei sale, inclusiv Konstantinos Tomaras, adjunctul Șefului Unității privind Calificările Profesionale.

Tema discuțiilor s-a referit la problemele ridicate în Memorandumul CEPLIS ( care v-a fost trimis și dvs.) cu privire la direcțiile de acțiune ale profesiilor liberale europene după alegerile europarlamentare din luna mai a.c. și numirea unui nou Colegiu al Comisarilor Europeni.

Directorul HUBERT GAMBS și-a exprimat sprijinul pentru CEPLIS care dorește ca inițiativa lui ANTONIO TAJANI, fost Vicepreședinte al Comisiei Europene și actualul Președinte al Parlamentului European privind promovarea antreprenoriatului în domeniul profesiilor liberale să fie implementată și l-a asigurat pe reprezentantul CEPLIS că legislația europeană privind întreprinderile mici și mijlocii va lua în considerare specificațiile sectorului socio-economic al profesiilor liberale, cum ar fi spre exemplu obligația membrilor acestora de a respecta codurile etice și deontologice.

Reprezentanții Direcției Generale pentru Creștere au fost interesați, în mod deosebit, de inițiativa CEPLIS cu privire la înființarea unui Centru de Excelență în Etica Profesională și de activitatea depusă de CEPLIS referitoare la derularea proiectului cu fonduri europene relativ la dezvoltarea durabilă a dialogului social în domeniul profesiilor liberale.

Totodată, reprezentanții Comisiei Europene au apreciat angajamentul CEPLIS de a promova egalitatea de gen, Agenda 2030 a Organizației Națiunilor Unite privind Direcțiile de Dezvoltare Durabilă etc.

În cadrul discuției, reprezentantul CEPLIS a insistat cu privire la dorința mai multor organizații membre ale acestuia de a vedea implementată Directiva privind Recunoașterea Reciprocă a Calificărilor Profesionale, inclusiv partea referitoare la Cadrele Comune de Formare și a informat despre progresele realizate în această direcție de câteva profesii liberale.

Referitor la Directiva privind Testul de Proporționalitate, dr. THEODOROS KOUTROUBAS, reprezentantul CEPLIS a subliniat că profesiile liberale nu sunt împotriva eliminării acelor reguli care în momentul de față sunt depășite și care mai există în diferite zone.

La rândul lor, reprezentanții Comisiei Europene au afirmat că aceasta nu se pronunță împotriva tuturor reglementărilor profesionale și că înțeleg că o parte a acestora au fost adoptate fiind legate de aspectele etice și de calitate.

Totodată, reprezentantul CEPLIS și-a exprimat dezamăgirea în legătură cu modul în care studiul “ calitate versus reglementare“ a fost desfășurat, insistând atât asupra faptului că acesta a fost publicat în 2016 cât și a lipsei de comunicare între membrii echipei însărcinate cu elaborarea studiului și echipa științifică a CEPLIS în pofida eforturilor depuse de aceasta pentru a se ajunge la un rezultat . HUBERT GAMBS a asigurat CEPLIS că data publicării nu a fost una intenționată ci impusă de agenda internă a Comisiei Europene și că obiectivul studiului a fost acela de a stabili o metodologie în domeniu decât de a decide politici în viitor.

Alte probleme discutate s-au referit la digitalizarea în domeniul profesiilor liberale și Brexit.

**6. Opinia Organizației pentru Cooperare și Dezvoltare Economică- OCDE privind impactul digitalizării asupra viitorului profesiilor liberale**

Cu prilejul Adunării Generale a Uniunii Mondiale a Profesiilor Liberale-UMPL, care s-a desfășurat la Madrid-Spania, a avut o intervenție ANTHONY GOOCH, Director pentru Afaceri Publice și Comunicare în cadrul Organizației pentru Cooperare și Dezvoltare Economică-OCDE. Intervenția intitulată “ Viteză, diversiune și viitorul activităților: Acest lucru există acum, dar suntem oare pregătiți? “

Digitalizarea a fost descrisă ca fiind o parte importantă a globalizării, care a determinat o schimbare rapidă și distrugătoare și care a avut loc pe parcursul unei singure generații.

Un mai mare acces la internet, precum și noile aplicații privind tehnologiile digitale cum este internetul lucrurilor ( IoT), datele analitice importante și Inteligența Artificială ( IA ) au schimbat în mod dramatic modul în care oamenii interacționează, viața, munca sau modul în care își petrec timpul liber.

Transformările sunt incitante, iar provocările complexe. Ele creează atât oportunități, cât și riscuri și evidențiază starea de bine a societății așa cum nu s-a mai văzut înainte.

Inegalitățile privind accesul și utilizarea tehnologiilor digitale de către persoanele adulte, femei, educate, precum și alte entități socio-economice arată că anumite grupuri sunt mai bine poziționate decât altele în ceea ce privește obținerea unor beneficii din tehnologiile digitale, în special în termeni de oportunități referitoare la locuri de muncă și câștiguri. În țările membre OCDE aproximativ 30% din oamenii având vârste cuprinse între 55-65 de ani nu au experiență în ceea ce privește utilizarea unui computer sau au eșuat în a evalua importanța informațiilor și dobândirea de abilități relativ la tehnologia comunicațiilor.

**Automatizarea**

În timp ce sunt create locuri de muncă în noile sectoare tehnologice, alte locuri de muncă se desființează ca urmare a automatizării. Analizele OCDE estimează că circa 14% din locurile existente în zona sa pe ansamblu se află sub risc datorită automatizării în timp ce altele 32% sunt mai mult decât probabil supuse unor schimbări semnificative.

Impactul automatizării va fi inegal în diferitele țări, ceea ce va conduce la creșterea inegalităților în ceea ce privește condițiile de angajare în diferite zone. De exemplu, între cele mai performante și cele mai vitregite regiuni din Canada există o diferență de un singur punct procentual, în timp ce în Spania diferența este de 12 puncte procentuale.

Mai mult, salariații cei mai afectați de riscul automatizării sunt cei care dețin o calificare inferioară și care au probabil un acces mai redus la cursurile de pregătire decât cei cu calificări superioare.

Digitalizarea economiei, în special platformele on line și rolul lor în crearea de locuri de muncă a contribuit la forme precare de autoangajare, cu mai puțină sau de loc acoperire de securitate socială. Și în timp ce rata angajării s-a îmbunătățit sau a rămas stabilă în proporție de 70% în țările OCDE, insecuritatea pieței muncii s-a înrăutățit.

**Diversitate**

Trebuie luate în considerare diferitele efecte ale transformărilor digitale asupra femeilor și bărbaților. Cercetările efectuate de OCDE arată faptul că femeile folosesc mai mult internetul pentru probleme de sănătate și atunci când caută un loc de muncă sau pentru socializare. Femeile au obținut, de asemenea, beneficii mai mari de pe piața muncii pentru abilitățile lor digitale. Pe de altă parte, un număr mai mare de femei în comparație cu bărbații afirmă că le lipsesc abilitățile pentru utilizarea serviciilor e-government și mai puține femei pentru muncă la distanță. În mod similar, ele folosesc mai puțin internetul pentru a cumpăra sau vinde bunuri sau servicii ori pentru a exprima o opinie politică.

Totodată, femeile sunt mai reticente în a utiliza on line-ul.

Pentru a face față tuturor acestor provocări, OCDE cheamă decidenții să acționeze acum. Având în vedere că problema viitorului muncii se pune încă de pe acum, este necesar să se ia măsuri urgente. În acest sens, este necesar să se modernizeze școlile și programele de pregătire, locurile de muncă și condițiile de lucru, protecția în caz de îmbolnăvire, în afara locului de muncă sau la pensie etc.

Pregătirea și programele de recalificare trebuie să se adreseze oamenilor la locul de muncă la un risc înalt de automatizare, precum asistenților în prepararea alimentelor sau șoferilor de camioane, printre altele.

Este vital ca statele să întărească și să adapteze sistemele de protecție socială pentru a răspunde mai bine nevoilor privind numărul tot mai mare de oameni angajați în forme nestandardizate de lucru. OCDE reafirmă importanța unor politici zonale.

Politicile naționale trebuie să fie conectate cu acțiunile guvernelor regionale și locale, dacă statele doresc să promoveze productivitatea bazată pe intensificarea automatizării și digitalizării.

Aceasta nu este o provocare pe care un guvern, o instituție, firmă sau persoană individuală să o poată rezolva singură.

De aceea, este necesar să se acționeze împreună, iar toți respondenții să ia parte la dezbatere. În ceea ce privește OCDE, acesta trebuie să fie mai înțelegător cu nevoile oamenilor, întărirea vocii lucrătorilor și că acest lucru se poate spune printr-o ascultare mai atentă a acesteia.

Recent, OCDE a lansat campania ”Eu sunt viitorul muncii ”, care are ca scop completarea datelor și analizelor organizației cu privire la problemele omului și angajamentul cetățeanului. Campania se referă la un număr de 4 direcții de acțiune, astfel:

* **Digitalizarea**-Cum poate tehnologia să contureze munca în viitor într-un mod pozitiv?
* **Calitatea locului de muncă**-Cum putem face ca un loc de muncă de calitate să rămână o prioritate de top?
* **Calificări și învățare-**Cum putem să menținem calificările și învățarea relevante într-o lume a schimbării caracteristicilor muncii?
* **Protecția socială**-Cum putem îmbunătăți protecția socială astfel încât fiecare să aibă beneficii.

Prin această campanie, OCDE intenționează să crească conștientizarea acțiunilor care trebuie întreprinse pentru a asigura că transformările în domeniul nu rămân în urmă. Pentru a face acest lucru, este necesar să se stabilească discuții cu sectoare și țări care să lucreze împreună pentru a adopta măsuri ferme și a găsi soluții.

OCDE solicită sprijinul profesiilor liberale pentru a face față provocării menționată mai sus. Activitatea pe care Uniunea Mondială a Profesiilor Liberale o desfășoară este extrem de importantă. Nu numai în ceea ce privește schimbul de experiență și coordonarea dar, de asemenea, în a identifica și dezvolta bune practici- munca valoroasă pentru omenire.

**7. Consiliul European al Profesiilor Liberale-CEPLIS se pronunță în favoarea revizuirii Clasificării Statistice a Activităților Economice**

Comisia Europeană a contactat recent Asociațiile de Afaceri și Comerț Europene, inclusiv Consiliul European al Profesiilor Liberale-CEPLIS pentru a participa la o consultare publică restrânsă cu privire la revizuirea Clasificării Statistice a Activităților Economice.

Versiunea actuală a clasificării a fost adoptată în anul 2006 și implementată în anul 2008. Ea este utilizată în mai mult de 80 de domenii statistice și este de o importanță crucială pentru Sistemul Statistic European în ceea ce privește livrarea Indicatorilor de Politici Europene.

De la intrarea în vigoare a versiunii actuale a acestei clasificări, s-au produs o serie de schimbări în economie pe ansamblul său, precum și dezvoltări tehnologice și societale semnificative. Spre exemplu, digitalizarea proceselor de afaceri, precum și creșterea economiei partajate au condus la noi produse și servicii pe care este foarte dificil să le măsori cu schema de clasificare actuală.

Între timp, câțiva utilizatori, printre care și Consiliul European al Profesiilor Liberale-CEPLIS și-au declarat insatisfacția în legătură cu clasificarea actuală care nu reflectă realitatea practicii în afaceri. Câteva state membre și asociații de afaceri au contactat Eurostatul exprimându-și punctele lor de vedere conform cărora actuala clasificare statistică, în anumite zone, nu mai descrie în mod adecvat actuala economie.

Luând în considerare specificitățile sectorului socio-economic al profesiilor liberale în statisticile europene, antreprenoriatul va permite o mai bună recunoaștere a legăturii între calitatea serviciilor, etică și coduri etice, aspecte care figurează printre prioritățile de vârf ale profesiilor liberale. Conform CEPLIS, obiectivul revizuirii trebuie să fie dezvoltarea unei clasificări moderne care să reflecte realitatea economică prezentă și care să fie folosită, în mod eficient, până la următoarea revizuire.

Cele de mai sus constituie o continuare a discuțiilor pe care CEPLIS le-a purtat de-a lungul ultimilor ani în contextul propunerilor Comisiei Europene de a îmbunătăți Piața Unică a Serviciilor prin consolidarea dialogului menit să dea instituțiilor europene punctele de vedere ale părților interesate, în special în ceea ce privește starea Pieței Unice a Serviciilor, provocările curente și viitoare, precum și posibile căi de îmbunătățire a funcționării sale.